cyanic-selkie/wikianc huggingface dataset:
קוק תעשיות
קוק תעשיות בע"מ (באנגלית: Koch Industries) הוא תאגיד אמריקאי בינלאומי עם משרדים ראשיים בוויצ'יטה, קנזס. חברות הבת של התאגיד מעורבות בתעשיות ייצור וזיקוק נפט, תעשיות כימיות, אנרגיה, פיננסים והשקעות. קוק תעשיות היא בין השאר, חברת האם של Invista, Georgia-Pacific, Molex, Flint Hills Resources, Koch Pipeline, Koch Fertilizer, Koch Minerals, Matador Cattle Company, ו Guardian Industries. החברה מעסיקה מעל 120,000 עובדים בכ-60 מדינות שונות, כאשר כמחצית מהעובדים בארצות הברית . החברה היא מחזיקת הקרקע הגדולה ביותר בחולות הזפת של אלברטה.
עם הכנסות של כ-110 מיליארד דולר, היא החברה הפרטית השנייה בגודלה בארצות הברית (אחרי Cargill). בשנת 2007 היא הייתה הגדולה ביותר.
דרך החברה הבת Koch Disruptive Technologies מחזיקה קוק תעשיות ביותר מ-40% של חברת המכשור הרפואי הישראלית אינסייטק.
קרל פון פריטוויץ
קרל פון פריטוויץ (בגרמנית Karl von Prittwitz; 16 באוקטובר 1790, גוט קאריש, ממלכת פרוסיה – 8 ביוני 1871, גרליץ, הקיסרות הגרמנית) היה גנרל גרמני, שמילא תפקיד מרכזי בדיכוי מהפכת 1848 בברלין.
ביוגרפיה
פון פריטוויץ נולד ב-16 באוקטובר 1790 לאביו קרל יוליוס וילהלם פון פריטוויץ שהשתייך למשפחת אצולה משלזיה, ולאשתו וילהלמינה ארנסטינה לואיזה בתו של גנרל מיור לודוויג ארנסט פון ווס, בגוט קאריש שהשתייכה לממלכת פרוסיה. בשנת 1803 התגייס פון פריטוויץ לצבא הפרוסי והצטרף לרגימנט הרגלים הישן ה-24, ולחם בשורותיו בקרב ינה-אאורשטדט. בשנת 1810 הצטרף לרגימנט הרגלים הישן ה-2, שהפך בשנת 1811 לרגימנט הרגלים ה-6 (פרוסיה המערבית ה-1), ולחם עמו במהלך הפלישה לרוסיה, ולאחר מכן לחם עמו במלחמת הקואליציה האנטי-צרפתית השישית לשחרור גרמניה.
בשנת 1852 הועלה פון פריטוויץ לדרגת גנרל חיל הרגלים, ובשנת 1853 קיבל את מסדר העיט האדום עם עלי אלון, חרבות ויהלומים.
פון פריטוויץ נפטר בגרליץ ב-8 ביוני 1871 והוא בן 81 שנים.
קישורים חיצוניים
קרל פון פריטוויץ
יובל בר
יובל בר (נולד ב-1958) הוא אדריכל ישראלי ומרצה באקדמיה לאמנות ועיצוב בצלאל.
ביוגרפיה
יובל נולד בירושלים בשנת 1958. החל את לימודי האדריכלות במכון לטכנולוגיה של אילינוי (Illinios Institue of Technology) במסלול B Arch בין השנים 1983 - 1985. בוגר הטכניון B Arch במסלול ארכיטקטורה ובינוי ערים משנת 1988. את פרויקט הגמר סיים בהצטיינות תחת הנחייתו של ריימונד אייברהם (Raimumd Abraham) במכון פראט (Pratt Institute) בניו יורק. בעל תואר Msc בארכיטקטורה מאוניברסיטת קולומביה בניו יורק משנת 1990 במסלול ארכיטקטורה ועיצוב מבנים (Architecture & Building Design). החל ללמד בבצלאל בשנת 1992. בשנת 1998 הצטרף כחבר סגל ובשנת 2001 מונה למרצה בכיר.
לאחר סיום לימודיו בשנת 1990 עבד במשרד Paul Segal & Associates, Ehernkrantz & Eckstut ו-Ricard Meier בניו יורק ולאחר מכן בארץ במשרד גולדנברג בוכמן בתל אביב ובמשרד רזניק בירושלים עד שנת 2004. בעל משרד עצמאי YBGSNA בשותפות גלית שיפמן-נתן משנת 2004.